Seta ry

Vertaisina vihaa vastaan -loppuseminaari (etä) 24.10.2024
2024-10-24 10:00 - 16:00 (Europe/Helsinki)
Vihapuhe ja viharikokset ovat kasvaneet hälyttävästi viime vuosina EU:ssa. Vertaisina Vihaa Vastaan -hanke on pyrkinyt vahvistamaan viranomaisten ja kansalaisyhteiskunnan kykyä torjua vihaa vertaisoppimisen avulla. Osana hanketta Seta järjestää englanninkielisen etäkonferenssin 24. lokakuuta klo 10.00–16.00 EET (Helsingin aikaa).
Konferenssissa esitellään ja keskustellaan hankkeen tuloksista ja havainnoista. Lisäksi käsitellään näkemyksiä tulevaisuudesta eri kansalaisjärjestöjen edustajien kanssa.
Lue lisää ja ilmoittaudu mukaan!

Setan koulutusiltapäivä 27.11. Sateenkaari-ihmisten osallisuuden edistäminen liikunnassa
2024-11-27 17:00 - 19:30
Seksuaali- ja sukupuolivähemmistöihin kuuluvat kohtaavat edelleen liikunnan ja urheilun maailmassa syrjintää. Syrjintä voi olla esimerkiksi suoraa, kuten epäasiallista kommentointia ja ulossulkemista tai rakenteellista syrjintää, joka voi liittyä esimerkiksi sukupuolineutraaleiden pukeutumistilojen puuttumiseen. Syrjinnällä on monenlaisia kielteisiä vaikutuksia ja pelko syrjinnästä tai syrjinnän kokemukset voivat rajata sateenkaari-ihmisiä liikuntaharrastusten ulkopuolelle.
Koulutuksessa käydään läpi sekä kohtaamiseen että tiloihin liittyviä tekijöitä, joiden avulla sateenkaari-ihmisten osallisuutta voidaan edistää liikunnan ja urheilun parissa. Aiheina mm. häirintään ja syrjintään puuttuminen, sukupuolidysforian ja vähemmistöstressin vaikutukset, sensitiivinen kohtaaminen, normitietoisuus sekä sukupuolineutraalit tilat.
Kouluttajana toimii Setan koulutusasiantuntija Venla Suutari (KK, FM).
Kohderyhmät: Urheiluseuroissa työskentelevät, valmentajat, liikuntapalveluiden työntekijät, liikunnanopettajat ja muut liikunnan ja urheilun parissa toimivat.
Koulutus koostuu luento-osuudesta (2 h) ja keskusteluosuudesta (30 min), jonka aikana voi kysyä kouluttajalta koulutukseen ja aiheeseen liittyviä kysymyksiä.
Ilmoittaudu tästä

Koulutusiltapäivät järjestetään keskiviikkoisin klo 17-19.30 etäyhteyden kautta. Yhden koulutuksen hinta on 25 euroa.
Etäosallistuminen toteutetaan Microsoft Teamsin avulla. Etäosallistujille lähetetään kutsu tilaisuuteen sähköpostilla ilmoittautumisajan päätyttyä.

Maalittaminen nuorisoalalla -webinaari 28.11.2024
2024-11-28 13:00 - 14:00
Seta ja Suomen nuorisoalan kattojärjestö Allianssi järjestävät 28.11.2024 klo 13.00-14.00 Zoomissa webinaarin Maalittaminen nuorisoalalla.

Maalittaminen tarkoittaa joukkoistettua, järjestelmällistä ja vihamielistä toimintaa, jossa yksi tai useampi toimija kehottaa ja yllyttää suurta joukkoa hyökkäämään yhden ihmisen tai tahon kimppuun. Usein se tapahtuu lähettämällä vihaviestejä sosiaalisessa mediassa. Maalittamisen tavoitteena on usein kohteen vaientaminen.

Webinaarissa tutustutaan tarkemmin mitä maalittaminen on ja miten siihen olisi hyvä nuorisoalan organisaatioissa varautua. Lisäksi käydään läpi miten maalittamistilanteessa kannattaa toimia ja mitkä ovat esihenkilön ensisijaiset tehtävät tilanteessa. Nuorisoalalla maalittamiseen liittyvän ennakoinnin tulee ottaa huomioon myös organisaatioissa toimivat vapaaehtoiset sekä vastuurooleissa toimivat nuoret.

Webinaari on suunnattu Nuorisoalan tasa-arvo ja yhdenvertaisuusverkostolle sekä kaikille nuorisoalan toimijoille ja se on maksuton.
Lue lisää ja ilmoittaudu täällä

Keskustelu: Antirasismi ja sateenkaari varhaiskasvatuksessa
2025-01-25 12:30 - 13:00 | messukeskus
Seta julkaisee tammikuussa opetusalan Educa-messuilla 24.1.2025 oppaan Sateenkaari varhaiskasvatuksessa. Opas on jatkoa Sukupuolen moninaisuus ja lapset -oppaalle. Opas on tilattavissa maksutta verkkokaupastamme tammikuussa.
Educa-messuilla 25.1. klo 12.30–13.00 keskustellaan Tulevaisuuden luokkahuone -lavalla sateenkaaresta ja antirasismista varhaiskasvatuksesssa. Seta ja Yhteiset Lapsemme ry tarjoavat näkökulmia ja käytännön keinoja sateenkaariteemojen ja antirasismin käsittelyyn ikätasoisesti.
Keskustelussa murretaan sateenkaariteemoihin ja antirasismiin liittyviä myyttejä: onko lasten maailma vapaa rasismista? Voiko rasismista ja ihonväristä sekä seksuaalisen suuntautumisen ja sukupuolen moninaisuudesta puhua lasten kanssa? Onko varhaiskasvatus jo tarpeeksi tasa-arvoista ja yhdenvertaista? Entä kuinka voimme kasvattajina taata lapsille kasvurauhan purkamalla haitallisia normeja?
Puhujina toimittaja ja antirasismikouluttaja Ndéla Faye, Setan koulutusasiantuntija Venla Suutari ja Yhteiset Lapsemme ry:n antirasistisen kasvatuksen asiantuntija Hanna-Leena Ylönen. Lämpimästi tervetuloa!
Educa-messuilla julkaistaan uutena materiaalina myös mm.:

Uusittu esite nuorille sateenkaarevasta moninaisuudesta
Huoneentaulu translapsen ja -nuoren kunnioittava kohtaaminen
Juliste nuorille: 12+1 pointtia turvallisempaan someen

Etäkoulutus: Sateenkaari varhaiskasvatuksessa
2025-02-20 17:00 - 19:30
Sateenkaariteemat ovat osa varhaiskasvatusta ja niiden käsittelyyn ohjaavat myös Varhaiskasvatussuunnitelman perusteet (2022). Varhaiskasvatussuunnitelman perusteet velvoittavat tarkastelemaan kunnioittavasti lähiyhteisön sekä sukupuolen moninaisuutta. Varhaiskasvatuksen on myös oltava sukupuolisensitiivistä ja henkilöstön tulee rohkaista lapsia tekemään valintoja ilman sukupuoleen tai muihin ihmisen ominaisuuksiin sidottuja stereotyyppisiä rooleja tai ennakko-odotuksia.
Millä tavoin sukupuolen moninaisuutta voidaan käsitellä osana varhaiskasvatuksen arkea? Miten jokainen ammattilainen voi haastaa sukupuoli- ja heteronormatiivisuutta? Miten puhua lasten kanssa moninaisista perheistä? Miten huomioida moninaiset perheet ja suhteet osana perheiden kanssa tehtävää yhteistyötä?
Koulutuksessa käydään läpi sitä, miten sekä kohtaamisen että rakenteiden tasolla sateenkaariteemat voidaan ottaa huomioon varhaiskasvatuksessa. Koulutuksesta saa myös eväitä toiminnalliseen tasa-arvo- ja yhdenvertaisuussuunnitteluun.
Kouluttajana toimii Setan koulutusasiantuntija Venla Suutari (kasvatustieteen kandidaatti, varhaiskasvatuksen opettaja, FM).
Koulutus koostuu luento-osuudesta (2 h) ja keskusteluosuudesta (30 min), jonka aikana voi kysyä kouluttajalta koulutukseen ja aiheeseen liittyviä kysymyksiä.
Ilmoittaudu täältä.
Setan muut koulutukset keväällä 2025

19.3. klo 17–19.30 Sote-ammattilainen transnuoren kasvurauhan ja kehityksen tukijana

23.4. klo 17–19.30 Turvallisempi tila sateenkaarinuorille

21.5. klo 17–19.30 Sateenkaarisanasto kuntoon 2025

Sateenkaareva vaalipaneeli Oulussa
2025-03-17 17:00 - 19:00 | Kulttuuritalo Valve, Hallituskatu 7, Oulu, 90100
Millainen on hyvä ja turvallinen kaupunki sateenkaari-ihmisille? Miten hyvinvointialueilla varmistetaan sateenkaari-ihmisten yhdenvertaiset oikeudet terveyteen ja hyvinvointiin?
Oulu Pride ry, Transfeminiinit ry ja valtakunnallinen Seta järjestävät sateenkaarevan vaalipaneelin 17.3.2025 klo 17–19 Oulussa Valveen kahvila Paljetissa osoitteessa Hallituskatu 7, 90100 Oulu. Paneelikeskustelun aiheena on sukupuoli- ja seksuaalivähemmistöihin kuuluvien ihmisten huomioiminen ja yhdenvertaisuuden ja tasa-arvon edistäminen kaupungin ja hyvinvointialueen päätöksenteossa.
Jokaiselle kuuluu oikeus elää avoimesti omana itsenään ja tulla kohdatuksi palveluissa yhdenvertaisesti. Kunnat ja hyvinvointialueet ovat vastuussa sateenkaari-ihmisten yhdenvertaisuuden, hyvinvoinnin, turvallisuuden ja osallisuuden toteutumisesta. Näistä teemoista keskustelemassa ovat eri puolueiden kunta- ja aluevaaliehdokkaat Oulusta ja Pohjois-Pohjanmaalta.
Vaalipaneelissa:

Sofia Husso, Kokoomus
Siru-Säde Liljeqvist, SDP
Anneli Näppä, Keskusta
Saska Salo, Vasemmistoliitto
Susa Vikeväkorva, Vihreät

Tilaisuudessa noudatetaan turvallisemman tilan periaatteita.
Miten sinun mielestäsi sateenkaari-ihmiset tulisi huomioida Oulussa ja Pohteella? Voit lähettää kysymyksesi meille etukäteen os. info@seta.fi.
Tervetuloa mukaan!
Lisätietoja Setan vaalitavoitteista: https://seta.fi/ihmisoikeudet/poliittiset-ohjelmat/vaalitavoitteet-2025
Järjestäjät: Oulu Pride ry, Transfeminiinit ry ja Seta ry
Saapumisohjeet ja saavutettavuustiedot kulttuuritalo Valveen verkkosivuilla.

Sateenkaareva vaalipaneeli Porissa
2025-03-19 17:00 - 19:00 | Puuvillan lava, Siltapuistokatu 14, Pori, 28100
Millainen on hyvä ja turvallinen kaupunki sateenkaari-ihmisille? Miten hyvinvointialueilla varmistetaan sateenkaari-ihmisten yhdenvertaiset oikeudet terveyteen ja hyvinvointiin?
Satakunnan Seta, Transfeminiinit ry ja valtakunnallinen Seta järjestävät sateenkaarevan vaalipaneelin 19.3.2025 kauppakeskus Puuvillan lavalla klo 17-19. Paneelikeskustelun aiheena on sukupuoli- ja seksuaalivähemmistöihin kuuluvien ihmisten huomioiminen ja yhdenvertaisuuden ja tasa-arvon edistäminen kaupungin ja hyvinvointialueen päätöksenteossa.
Jokaiselle kuuluu oikeus elää avoimesti omana itsenään ja tulla kohdatuksi palveluissa yhdenvertaisesti. Kunnat ja hyvinvointialueet ovat vastuussa sateenkaari-ihmisten yhdenvertaisuuden, hyvinvoinnin, turvallisuuden ja osallisuuden toteutumisesta. Näistä teemoista keskustelemassa ovat eri puolueiden kunta- ja aluevaaliehdokkaat Porista ja Satakunnan hyvinvointialueelta:
Vilho Hakala, Keskusta (Nakkila)
Marika Rappu, Vihreät (Pori)
Charlotte Nordling, RKP
Hanna Raitakari, Kokoomus (Pori)
Kasper Sihvo, SDP (Pori)
Akira Siivonen, SKP (Pori)
Emmastiina Skrov, Vasemmistoliitto (Pori)
Tilaisuudessa noudatetaan turvallisemman tilan periaatteita.
Miten sinun mielestäsi sateenkaari-ihmiset tulisi huomioida Porissa ja Satakunnan hyvinvointialueella? Voit lähettää kysymyksesi meille etukäteen os. info@seta.fi.
Tervetuloa mukaan!
Lisätietoja Setan vaalitavoitteista: https://seta.fi/ihmisoikeudet/poliittiset-ohjelmat/vaalitavoitteet-2025
Järjestäjät: Satakunnan Seta, Transfeminiinit ry ja Seta ry
Saapumisohjeet Puuvillaan: https://porinpuuvilla.fi/saapuminen

Etäkoulutus: Sote-ammattilainen transnuoren kasvurauhan ja kehityksen tukijana
2025-03-19 17:00 - 19:30
15-vuotias sateenkaarinuori Sulo pitää harteillaan translippua. Kuva Mikko Patrikainen.
Kasvurauha antaa lapsille ja nuorille turvallisen ja arvostavan ympäristön, jossa he voivat rauhassa kasvaa ja kehittyä omiksi itsekseen. Sosiaali- ja terveysalan ammattilaiset voivat edistää sukupuolivähemmistöön kuuluvien nuorten kasvurauhaa omassa työssään: kasvurauhaa voidaan turvata esimerkiksi asiallisen sateenkaaritiedon, turvallisten työtapojen ja normitietoisen kohtaamisen keinoin. Sensitiivinen ammattilainen voi parhaimmillaan tarjota vähemmistöasiakkailleen korjaavia kokemuksia sote-palveluissa.
Sukupuolivähemmistönuoriin kuuluvat kaikki ne nuoret, jotka eivät koe syntymässä määritetyn sukupuolen vastaavan omaa sukupuoltaan. He voivat olla mm. trans- tai muunsukupuolisia, ei-binäärisiä tai sukupuolettomia, demipoikia ja -tyttöjä, intersukupuolisia tai sukupuoli-identiteettiään pohtivia nuoria. Näiden nuorten kasvurauhan takaaminen vaatii sote-alan ammattilaiselta ymmärrystä kohderyhmän erityispiirteistä ja niistä kumpuavista tarpeista. Koulutuksessa käydään läpi esimerkiksi sukupuolidysforian, vähemmistöstressin ja neurokirjon vaikutuksia vähemmistönuorten elämään.
Kouluttajana toimii Setan Sukupuolen moninaisuuden osaamiskeskuksen sosiaaliohjaaja Elina Sorsa (sosionomi AMK).
Koulutus koostuu luento-osuudesta (2 h) ja keskusteluosuudesta (30 min), jonka aikana voi kysyä kouluttajalta koulutukseen ja aiheeseen liittyviä kysymyksiä.
Lue lisää: https://seta.fi/palvelut/asiantuntija-ja-koulutuspalvelut/koulutusiltapaivat/
Ilmoittaudu tästä.
Setan muut koulutukset keväällä 2025

20.2. Sateenkaari varhaiskasvatuksessa
23.4. Turvallisempi tila sateenkaarinuorille

21.5. Sateenkaarisanasto kuntoon 2025

Sateenkaareva vaalipaneeli Espoossa
2025-03-20 17:00 - 19:00 | Lippulaivan kirjasto, Espoonlahdenkatu 8, Espoo, 02320
Millainen on hyvä ja turvallinen kaupunki sateenkaari-ihmisille? Miten hyvinvointialueilla varmistetaan sateenkaari-ihmisten yhdenvertaiset oikeudet terveyteen ja hyvinvointiin?
Helsinki Pride -yhteisö ja valtakunnallinen Seta järjestävät sateenkaarevan vaalipaneelin 20.3.2025 klo 17–19 Espoossa Lippulaivan kirjastossa. Paneelikeskustelun aiheena on sukupuoli- ja seksuaalivähemmistöihin kuuluvien ihmisten huomioiminen ja yhdenvertaisuuden ja tasa-arvon edistäminen kaupungin ja hyvinvointialueen päätöksenteossa.
Jokaiselle kuuluu oikeus elää avoimesti omana itsenään ja tulla kohdatuksi palveluissa yhdenvertaisesti. Kunnat ja hyvinvointialueet ovat vastuussa sateenkaari-ihmisten yhdenvertaisuuden, hyvinvoinnin, turvallisuuden ja osallisuuden toteutumisesta. Näistä teemoista keskustelemassa ovat eri puolueiden kunta- ja aluevaaliehdokkaat Espoosta ja Länsi-Uudeltamaalta:

Kokoomus: Oskari Hyttinen, ehdolla alue- ja kuntavaaleissa
RKP: Markus Söderman, ehdolla alue- ja kuntavaaleissa
SDP: Ella Immonen, ehdolla alue- ja kuntavaaleissa
Vasemmisto: Victor Söderholm, ehdolla alue- ja kuntavaaleissa
Vihreät: Camilla Pasanen, ehdolla alue- ja kuntavaaleissa
Keskusta: Heidi Mannelin, ehdolla alue- ja kuntavaaleissa

Muut ehdokkaat vahvistetaan myöhemmin. Tilaisuudessa noudatetaan turvallisemman tilan periaatteita. Tilaisuudessa on kahvitarjoilu ensimmäiselle 50 osallistujalle.
Miten sinun mielestäsi sateenkaari-ihmiset tulisi huomioida Espoossa ja hyvinvointialueella? Voit lähettää kysymyksesi meille etukäteen os. info@seta.fi.
Tervetuloa mukaan!
Lisätietoja Setan vaalitavoitteista: https://seta.fi/ihmisoikeudet/poliittiset-ohjelmat/vaalitavoitteet-2025
Järjestäjät: Helsinki Pride -yhteisö ja Seta ry
Saavutettavuustiedot: https://www.espoo.fi/fi/kulttuuri-ja-vapaa-aika/kirjastot/lippulaivan-kirjasto
Turvallisemman tilan periaatteet
1. Periaatteemme ovat keskinäinen arvostus ja jokaisen itsemäärittelyoikeuden kunnioitus. Ole tietoinen omista oletuksistasi ja tekemistäsi yleistyksistä. Älä oleta muiden sukupuoli-identiteettiä, seksuaalista suuntautumista tai muuta taustaa.
2. Jokainen saa päättää, millä nimellä ja pronominilla tulee kutsutuksi. Muiden tehtävä on kunnioittaa näitä. Jokaisella on oikeus määritellä itsensä – tai olla määrittelemättä.
3. Ollaan rakentavia, ymmärtäviä ja reiluja, jotta jokainen uskaltaa puhua luontevasti ja avoimesti. Kaikille termit eivät ole tuttuja tai ne merkitsevät eri asioita. Kysymällä asiat selviävät. Jos erehdyt, pyydä anteeksi ja jatka eteenpäin.
4. Pyrimme puhumaan ja viestimään niin, että jokainen ymmärtää. Jokainen saa osallistua tavallaan; on lupa myös olla ihan hiljaa.
5. Kunnioita jokaisen oikeutta ottaa taukoja, poistua tai olla osallistumatta tiettyihin toimintoihin, äläkä kyseenalaista syitä tähän.
6. Emme hyväksy minkäänlaista syrjintää, kiusaamista tai häirintää.
7. Kunnioita omia ja muiden henkisiä ja fyysisiä rajoja, anna kaikille tilaa ja älä kosketa toista ilman lupaa.
8. Näillä luomme yhdessä ilmapiiriä, johon kaikilla osallistujilla on mukava ja turvallinen olo osallistua.
Jos koet tai todistat syrjintää, ahdistelua, kiusaamista tai uhkaa, ota yhteys häirintäyhdyshenkilöön (esitellään paikan päällä) tai jälkikäteen osoitteeseen hairintayhdyshenkilo@seta.fi.

Tasa-arvoinen Lahti (?) -vaalipaneeli
2025-03-20 17:30 - 19:30 | Lahden pääkirjaston auditorio, Kirkkokatu 31, Lahti, 15140
Tasa-arvoinen Lahti (?) -vaalipaneeli
Mikä tekee Lahdesta tasa-arvoisen ja turvallisen kaupungin? Miten sitä kohti edetään?
20.3.2025 klo 17:30-19:30
Lahden kaupungin pääkirjasto, Auditorio
Lahden Seta järjestää vaalipaneelikeskustelun sukupuoli- ja seksuaalivähemmistöihin, sekä muiden vähemmistöihin kuuluvien ihmisten huomioimisesta kaupungin päätöksenteossa ja yhdenvertaisuuden ja tasa-arvon edistämisestä.
Tavoitteenamme on, että jokainen voi elää avoimesti omana itsenään ja tulla kohdatuksi palveluissa yhdenvertaisesti. Kaupunki on vastuussa ihmisten yhdenvertaisuuden, hyvinvoinnin, turvallisuuden ja osallisuuden toteutumisesta. Näistä teemoista ja vähemmistöryhmien asemasta, sekä haasteista kutsumme keskustelemaan puolueiden kunnallisvaaliehdokkaita.
Tilaisuudessa noudatetaan turvallisen tilan periaatteita, johon osallistujat ja yleisö sitoutuvat.

Sateenkaareva vaalipaneeli Tampereella
2025-03-21 18:00 - 20:00 | Tammelan lähitori, Itsenäisyydenkatu 21 B, Tampere, 33500
Millainen on hyvä ja turvallinen kaupunki sateenkaari-ihmisille? Miten hyvinvointialueilla varmistetaan sateenkaari-ihmisten yhdenvertaiset oikeudet terveyteen ja hyvinvointiin?
Sinuiksi ry, Transfeminiinit ry ja valtakunnallinen Seta järjestävät sateenkaarevan vaalipaneelin 21.3.2025 klo 18–20 Tampereella Tammelan lähitorilla. Paneelikeskustelun aiheena on sukupuoli- ja seksuaalivähemmistöihin kuuluvien ihmisten huomioiminen ja yhdenvertaisuuden ja tasa-arvon edistäminen kaupungin ja hyvinvointialueen päätöksenteossa.
Jokaiselle kuuluu oikeus elää avoimesti omana itsenään ja tulla kohdatuksi palveluissa yhdenvertaisesti. Kunnat ja hyvinvointialueet ovat vastuussa sateenkaari-ihmisten yhdenvertaisuuden, hyvinvoinnin, turvallisuuden ja osallisuuden toteutumisesta. Näistä teemoista keskustelemassa ovat eri puolueiden kunta- ja aluevaaliehdokkaat Tampereelta ja Pirkanmaalta:
– Milla Zuev, SDP
– Kukka Kunnari, Vasemmistoliitto
– Arttu Vuori, Kokoomus
– Anna Moilanen, Vihreät
Tilaisuudessa noudatetaan turvallisemman tilan periaatteita.
Miten sinun mielestäsi sateenkaari-ihmiset tulisi huomioida Tampereella ja Pirhassa? Voit lähettää kysymyksesi meille etukäteen os. info@seta.fi.
Tervetuloa mukaan!
Lisätietoja Setan vaalitavoitteista: https://seta.fi/ihmisoikeudet/poliittiset-ohjelmat/vaalitavoitteet-2025
Järjestäjät: Sinuiksi ry, Transfeminiinit ry ja Seta ry
Saavutettavuustiedot: Tammelan lähitori toimii Tammelakeskuksen ensimmäisessä kerroksessa osoitteessa Itsenäisyydenkatu 21 B, 33500 Tampere. Julkaisemme lisätietoa saavutettavuudesta myöhemmin.

Protect the Pride -mielenosoitus Unkarin lähetystöllä
2025-04-10 08:00 - 09:00
Unkarin parlamentti hyväksyi maaliskuussa lakiesityksen, joka kieltää Pride-tapahtumat maassa. Tämä on hyökkäys Unkarin sateenkaariyhteisöä vastaan. Tule mielenosoitukseen osoittamaan tukesi maan sateenkaariyhteisölle.
Pride-tapahtumat kieltävä laki astuu voimaan jo huhtikuun puolessa välissä. Lain nojalla viranomaiset voivat antaa sakkoja Pride-tapahtumien järjestäjille ja osallistujille sekä käyttää kasvojentunnistusohjelmia osallistujien tunnistamiseksi. Pride-tapahtumaan osallistumisesta voi saada jopa 500 euron sakot.
Laki loukkaa räikeästi syrjinnän kieltoa ja kokoontumisvapautta sekä heikentää entisestään sateenkaari-ihmisten oikeuksia Unkarissa. Laki perustuu haitallisiin stereotypioihin ja syvään juurtuneeseen syrjintään, homofobiaan ja transfobiaan.
Pride-tapahtumien kielto liittyy Unkarin propagandalakiin, joka kieltää homoseksuaalisuuden ”kuvailun” tai “edistämisen” alle 18-vuotiaille. Vuonna 2021 voimaan tullut propagandalaki on ajanut maan sateenkaariyhteisöt entistä ahtaammalle. Maassa on aiemmin myös kielletty sukupuolen juridinen korjaaminen ja samaa sukupuolta olevien parien adoptiot.
Sateenkaari-ihmisten hiljentämisen sijaan Unkarin viranomaisten on varmistettava, että sateenkaari-ihmiset voivat vapaasti ilmaista identiteettiään sekä järjestää ja osallistua julkisiin tapahtumiin.
Kokoonnumme mielenosoitukseen vastustamaan Pride-tapahtumien kieltoa torstaina 10.4. kello 8.15–9.00 Unkarin suurlähetystölle (Kuusisaarenkuja 6, Helsinki). Tule mukaan osoittamaan tukesi Unkarin sateenkaariyhteisölle.
Mielenosoituksen järjestää Amnesty, Seta ja Helsinki Pride -yhteisö.

Ryhmänohjaajakoulutuksen perusosa
2025-04-12 10:00 - 2025-04-13 16:00 | Kansalaistoimintakeskus Matara, Matarankatu 6, Jyväskylä
Missä? Jyväskylässä Kansalaistoiminnankeskus Matarassa.
Milloin? Lauantaina 12.4. klo 10–18 ja sunnuntaina 13.4. klo 9–16.
Kenelle? Ryhmänohjaaviksi haluaville sekä ryhmää jo ohjaaville, jotka eivät ole osallistuneet koulutukseen aiemmin.
Miten haen? Hae koulutukseen klikkaamalla tästä su 9.3. klo 23:45 mennessä!
Milloin saan tiedon valinnasta? 11.3.

Toivomme koulutukseen ryhmänohjaajiksi haluavia osallistujia eri puolilta Suomea. Haussa on etua siitä, että on jo jollakin tavalla mukana Setan jäsenjärjestön toiminnassa. Koulutukseen valitaan ensisijaisesti sellaisia henkilöitä, joilla on jo kiikarissa ryhmä, jota alkaa ohjata. Olethan siis rohkeasti yhteydessä lähimpään jäsenjärjestöösi tai Sukupuolen moninaisuuden osaamiskeskukseen, jos ryhmän ohjaaminen kiinnostaa! Perusosaan kannustetaan osallistumaan myös jo ryhmänohjaajina toimivia henkilöitä, jotka eivät ole aiemmin osallistuneet Setan koulutukseen. Kouluttajina toimivat Setan asiantuntijat.
Ryhmänohjaajakoulutuksen perusosaan haetaan hakulomakkeella 9.3. klo 23.45 mennessä. Mukaan valitaan enimmillään 20 osallistujaa. Tieto koulutukseen pääsystä ilmoitetaan kaikille hakijoille 11.3.

Koulutus järjestetään lauantaina alustavasti klo 10–18 ja sunnuntaina alustavasti klo 9–16. Osallistujien matkakulut korvataan ensisijaisesti jälkikäteen kuitteja vastaan. Kannustamme matkustamaan julkisilla kulkuvälineillä, mikäli mahdollista. Oman auton käytöstä ja kilometrikorvauksista on sovittava erikseen etukäteen.
Seta korvaa Jyväskylän ja lähialueen ulkopuolelta tuleville lauantain ja sunnuntain välisen yön majoituksen. Lisäksi yli 200 km päästä tuleville voidaan korvata majoitus perjantain ja lauantain väliselle yölle, jos Jyväskylään tuleminen ei onnistu lauantaiaamun aikana. Seta varaa majoituksen osallistujien puolesta. Tarkemmat ohjeet matkalippujen varaamisesta ja muista käytännön järjestelyistä lähetetään koulutukseen valituille.
Varmistathan jo koulutukseen hakiessasi, että sinun on mahdollista matkustaa Jyväskylään koulutuksen aikataulujen mukaisesti.
Osallistujien odotetaan osallistuvan koulutukseen molempina päivinä. Tarkemmat aikataulut lähetetään koulutukseen valituille.
Koulutus on Setan jäsenjärjestön edustajille maksuton. Seta tarjoaa molempina koulutuspäivinä lounaan sekä kahvit ja teet.

Tietoa ryhmänohjaajakoulutuksesta:
Seta ja sen jäsenjärjestöt aloittivat yhteistyössä uuden ryhmänohjaajakoulutuksen järjestämisen keväällä 2018. Tarjoamme jäsenjärjestöissä toimiville vapaaehtoisille ohjaajille mahdollisuuksia oman osaamisen kehittämiseen. Sen lisäksi meille on tärkeää varmistaa ryhmätoiminnan laatu ja turvallisuus.
Ryhmänohjaajakoulutuksen perusosassa kartutetaan ryhmän ohjaamisen perustaitoja perehtymällä mm. omaan rooliin ryhmänohjaajana, vuorovaikutustaitoihin, ryhmädynamiikkaan ja ryhmän turvallisuuteen. Perusosasta saa hyviä perusvalmiuksia ohjaamiseen riippumatta siitä, millaista ryhmää tai toimintaa haluaisi ohjata Setan jäsenjärjestöissä tai Sukupuolen moninaisuuden osaamiskeskuksessa.
Koulutuksen käyminen ei automaattisesti takaa sitä, että pääsee ohjaamaan ryhmää. Ryhmän ohjaamisen aloittamisesta keskustellaan aina kouluttajien ja Setan jäsenjärjestön tai Sukupuolen moninaisuuden osaamiskeskuksen vastuuhenkilöiden kanssa.

Etäkoulutus: Turvallisempi tila sateenkaarinuorille
2025-04-23 17:00 - 19:30
Etäkoulutus nuorisoalan ammattilaisille järjestetään 23.4.2025 klo 17–19.30.
Turvallisemman tilan periaatteita on otettu viime vuosina käyttöön monenlaisissa toimintaympäristöissä. Mitä turvallisemman tilan periaatteilla tavoitellaan? Millaisia asioita niiden tulisi sisältää sateenkaarinäkökulmasta? Entä mitä tehdään, kun turvallisemman tilan periaatteita rikotaan?
Koulutuksessa tutustutaan turvallisemman tilan periaatteiden taustaan sekä niiden laatimiseen ja hyödyntämiseen. Koulutus keskittyy turvallisemman tilan rakentamiseen sateenkaarinäkökulmasta ja normitietoisesti. Koulutus on suunnattu ensisijaisesti nuorisotyöntekijöille ja muille nuorten parissa toimiville.
Kouluttajana toimii Setan nuorisotyön asiantuntija Teija Ryhtä (sosiaalityöntekijä, YTM)
Koulutus koostuu luento-osuudesta (2 h) ja keskusteluosuudesta (30 min), jonka aikana voi kysyä kouluttajalta koulutukseen ja aiheeseen liittyviä kysymyksiä.
Ilmoittaudu täällä
Koulutus järjestetään Microsoft Teamsissa ja sen hinta on 25 euroa.
Lue lisää: https://seta.fi/palvelut/asiantuntija-ja-koulutuspalvelut/koulutusiltapaivat/
Setan muut koulutukset keväällä 2025

20.2. klo 17:00 – 19:30
Setan koulutusiltapäivä: Sateenkaari varhaiskasvatuksessa

19.3. klo 17:00 – 19:30
Setan koulutusiltapäivä: Sote-ammattilainen transnuoren kasvurauhan ja kehityksen tukijana

21.5. klo 17:00 – 19:30
Setan koulutusiltapäivä: Sateenkaarisanasto kuntoon 2025

Etäkoulutus: Sateenkaarisanasto kuntoon!
2025-05-21 17:00 - 19:30
Tervetuloa etäkoulutukseen ajankohtaisesta sateenkaarisanastosta 21.5.2025 klo 17–19.30. Kouluttajana toimii Setan viestinnän asiantuntija Eliisa Alatalo (medianomi YAMK).
Kieli ja käsitykset sateenkaariteemoista muuttuvat ajassa. Kaikkia termejä ei kenenkään tarvitse opetella ulkoa, mutta hyvään liittolaisuuteen kuuluu sensitiivisen kielenkäytön perusperiaatteiden sisäistäminen. Koulutuksessa käsitellään seuraavia teemoja:

Mitä uusia termejä sateenkaari-sanastoon on viime vuosina tullut?
Millaista on sateenkaarisensitiivinen ja inklusiivinen viestintä?
Miten olla liittolainen ja tukea ja edistää sateenkaarioikeuksia?

Koulutus on suunnattu kaikille sateenkaarisanastosta ja sateenkaarisensitiivisestä viestinnästä kiinnostuneille.
Koulutus järjestetään Microsoft Teamsissa ja sen hinta on 25 euroa.
Ilmoittaudu koulutukseen täällä
Setan muut koulutukset keväällä 2025

20.2. klo 17:00 – 19:30
Setan koulutusiltapäivä: Sateenkaari varhaiskasvatuksessa

19.3. klo 17:00 – 19:30
Setan koulutusiltapäivä: Sote-ammattilainen transnuoren kasvurauhan ja kehityksen tukijana

23.4. klo 17:00 – 19:30
Setan koulutusiltapäivä: Turvallisempi tila sateenkaarinuorille

Sateenkaarioikeudet uhattuna - vastavoimaa antigender-liikkeelle -keskustelutilaisuus
2025-05-25 13:15 - 13:40 | Suvilahti, Helsinki
MITÄ: Keskustelutilaisuus
MISSÄ: Maailma Kylässä -festivaaleilla ja verkossa
MILLOIN: Su 25.5. klo 13.15-13.40

Sateenkaarioikeuksia rajoitetaan näkyvästi ympäri maailmaa ja aikaisempi hyvä kehitys uhkaa ottaa takapakkia. Viime aikoina erityisesti transihmiset ovat joutuneet hyökkäyksen kohteeksi. Taustalla toimiva antigender-liike uhkaa yksilöiden, yhteisöjen ja yhteiskuntien rauhaa.
Keskustelussa nostetaan esille rohkeita ihmisiä ja tekoja sateenkaarioikeuksien puolustamiseksi ja edistämiseksi.
Kokemuksiaan ja esimerkkejään jakavat sambialaisen trans- ja intersukupuolisten järjestön Terry Munansangu, seksuaali- ja sukupuolivähemmistöjen oikeuksia ajavan ILGA Worldin arvostettu johtaja Julia Ehrt sekä tasa-arvoa ja yhdenvertaisuutta vastustavia liikkeitä tutkiva dosentti Julian Honkasalo. Keskustelua vetää Väestöliiton kansainvälisten asioiden johtaja Elina Korhonen.
Maailma kylässä -festivaali järjestetään Suvilahdessa Helsingissä 24.-25.5. Keskustelutilaisuutta pääset seuraamaan Tiivistämön Puhelavalla tai striimin välityksellä festivaalin verkkosivuilla. Keskustelutilaisuus on englanninkielinen.
Ohjelma on englanniksi. Ohjelmaa voi seurata festivaalin Puhelavalla Tiivistämössä tai striimin välityksellä festivaalin verkkosivuilla. Ohjelman jälkeen keskustelijat ovat tavattavissa Puhelavan viereisessä Lämpiössä.

Maailmakylassa.fi

Helsinki Pride 2025: Loiste ♥ Yeesi -miitti
2025-06-02 08:00 - 17:00
Torstaina 26.6. klo 13–17 @ Setan toimisto
Yhteistä tekemistä pinssi- ja koruaskartelujen merkeissä, herkkuja ja höpöttelyä unohtamatta. Ennakkoilmoittautuminen. Mukana järjestämässä Sinuiksi, SMOK ja Yeesi.

Nuorisotyön Pride-kiertue 2025: Vaasa Pride
2025-06-13 18:00 - 21:00
Setan nuorisotyö tarjoaa kesän 2025 Pride-tapahtumissa pisteellään nuorille matalan kynnyksen tilaisuuden kertoa omista tarpeistaan oman kunnan ja hyvinvointialueen päättäjille. Samalla nuoret saavat tietoa omista oikeuksistaan ja siitä, minkä tahon vastuulla sateenkaarinuorten yhdenvertaisuutta ja tasa-arvoa edistävät eri toimenpiteet ovat.
Setan ränttäyspisteellä nuoret pääsevät apukysymysten kautta ja nuorisotyöntekijöiden tuella jättämään omat terveisensä päättäjille. Viestit kerätään nimettöminä. Setan nuorisotyö kokoaa viestit yhteen ja lähettää ne kunta- ja aluevaltuutetuille.

Vaasa Pride, perjantaina 13.6.2025
Osana Nuorten Pride -tapahtumaa Café Kultsassa
Lue lisää

Akavan, SAK:n, ja STTK:n Helsinki Pride -viikon työelämäseminaari
2025-06-24 10:00 - 12:00
Tiistaina 24.6. klo 10–12 @ HOBO Kluuvikatu 4 Pride House
Palkansaajakeskusjärjestöjen tilaisuudessa keskustellaan tasa-arvon ja yhdenvertaisuuden tilanteesta meillä ja maailmalla. Sitoutuvatko Suomessa toimivat yritykset, edelleen DEI-ohjelmiinsa ja yhdenvertaisuuden edistämiseen, vaikka kehitys maailmalla on päinvastaista? Tilaisuudessa kuulemme alustuspuheenvuoron Kati Laitiselta, joka toimii Euroopan komission Suomen edustuston viestintäpäällikkönä ja edustuston apulaispäällikkönä. Tämän jälkeen sukellamme mielenkiintoiseen paneelikeskusteluun, jossa on mukana edustaja Setasta. Tilaisuuden juontaa vaikuttaja Joonas Pesonen.

Sense of belonging -hanke: Arkea ja iloa, näkökulmia queer-nuorten elämästä -paneeli
2025-06-24 15:00 - 16:30
Tiistai 24.6. klo 15–16.30 @ HOBO Kluuvikatu 4 Playground
Tervetuloa kuulemaan, miltä trans- ja sateenkaarinuorten arki sekä ilo näyttävät! Millaisia vaikutuksia hyvällä kohtaamisella on? Millä keinoilla työyhteisöt voivat vahvistaa yhdenvertaisuuden toteutumista? Tilaisuus sopii trans- ja sateenkaarinuorten vanhemmille ja läheisille, sote- ja kasvatusalan ammattilaisille kuin myös työnantajille.
Paneelissa keskustelevat Sense of Belonging -hankkeen työntekijät Setan Sukupuolen moninaisuuden osaamiskeskuksesta, Helsinki Pride -yhteisöstä ja Diakonissalaitoksen Vamoksesta. Sense of Belonging on Euroopan unionin osarahoittama ESR+ -hanke (2023-2026).

Lue lisää pride.fi

Kansanedustajien Pride-kyselytunti Helsinki Pridessä
2025-06-25 17:30 - 19:00 | Helsinki Pride House (HOBO Helsinki), Kluuvikatu 4, Helsinki
Keskiviikko 25.6. klo 17.30–19 Helsinki Pride housessa HOBO Helsingissä os. Kluuvikatu 4.
Eduskunnan sateenkaariverkoston ja Setan Pride-kyselytunnilla kansanedustajat keskustelevat ajankohtaisista sateenkaarikysymyksistä ja kuulemme myös sateenkaariaktivistien puheenvuoroja.

Koska eheyttämistoiminta kirminalisoidaan Suomessa?
Puolustetaanko trans- ja ei-binääristen ihmisten oikeuksia eduskunnassa?
Miten Suomi voi toimia sateenkaarioikeuksien kansainvälistä takapakkia vastaan?

Mukana keskustelemassa ovat mm. verkoston puheenjohtaja Elisa Gebhard (sdp), verkoston varapuheenjohtaja Saara Hyrkkö (vihr), Mai Kivelä (vas) sekä Henrik Vuornos (kok). Keskustaa edustaa Eeva Kärkkäinen ja RKP:tä Emma Ringbom. Keskustelun vetää Setan puheenjohtaja Anu Kantola. Aktivistien kommenttipuheenvuorot pitävät Jussi Nissinen Sateenkaariseniorien puolesta ja Kasper Kivistö Trasekista.
Yleisön on mahdollista tehdä kysymyksiä tilaisuudessa.
Etäosallistuminen
Teams-yhteyden linkki
Kokoustunnus: 371 677 036 318 0
Tunnuskoodi: 7fD6R3U6

Kylttipaja ja hengailua vanhemmille ja lapsille
2025-06-26 15:00 - 18:00
Tervetuloa vanhemmille suunnattuun hengailu- ja Helsinki Pride-kulkueeseen valmistautumisen tapaamiseen torstaina 26.6. klo 15-18.00. Tapaamme Helsingissä, Meritornissa (Haapaniemenkatu 7-9).
Tilassa on muun muassa kylttien ja bannereiden tekemiseen sopivia tarvikkeita. Mukaan voi tulla myös hengaamaan vapaamuotoisesti.
Voit ottaa mukaasi myös lapsesi. Ilmoittaudu mukaan tästä.
Ilmoittautuminen päättyy maanantaina 23.6. klo 12.

Liikettä yhdenvertaisuuteen – Sateenkaari-ihmiset harrasteliikunnassa
2025-06-27 11:30 - 13:00 | Helsinki Pride House (HOBO Helsinki), Kluuvikatu 4, Helsinki
Setan keskustelutilaisuus Liikettä yhdenvertaisuuteen – Sateenkaari-ihmiset harrasteliikunnassa 27.6.2025 klo 11.30-13 Helsinki Pride housessa.
Miten joukkueet, seurat, kentät ja pukuhuoneet voivat olla houkuttelevia ja turvallisia kaikille sukupuolesta tai seksuaalisesta suuntautumisesta huolimatta? Etsimme paneelikeskustelussa konkreettisia ratkaisuja sateenkaari-ihmisten osallistumismahdollisuuksien parantamiseksi harrasteliikunnassa.
Paneelissa pureudutaan siihen, mitkä tekijät vaikuttavat sateenkaari-ihmisten kokemuksiin liikuntaharrastuksissa ja mitä käytännön toimia seurat, liitot, valmentajat ja harrastajat voivat tehdä yhdenvertaisuuden edistämiseksi. Miten huomioidaan sukupuolen moninaisuus? Kuinka muutetaan pukukoppikulttuuria turvallisemmaksi?
Keskusteluun osallistuvat entinen jalkapalloilija ja jalkapalloasiantuntija Essi Sainio Ihmisoikeusliiton Team Human Rights -vaikuttajaryhmästä, psykologian tohtori, urheilupsykologi ja liikuntatieteilijä Marja Kokkonen Jyväskylän yliopistosta, transsukupuolinen liikuntatieteen maisteri ja sirkuspedagogi Rae Reinvall Trans ry:stä sekä toimitusjohtaja Teemu Purho Suomen Tennisliitosta. Paneelin juontaa Setan pääsihteeri Kerttu Tarjamo.
Tule kuulemaan siitä, miten liikkumisesta voidaan tehdä sateenkaari-ihmisille saavutettavaa! Tapahtuma järjestetään yhteistyössä Ihmisoikeusliiton kanssa.
Essi Sainio
Olen ensimmäinen suomalainen Bundesliigan voittanut nainen, entinen ammattilaisjalkapalloilija. Nykyisin työskentelen mm. jalkapalloasiantuntijana. Urani aikana ja sen jälkeen olen halunnut osaltani sitoutua edistämään sukupuolten tasa-arvoa urheilussa sekä puhumaan avoimesti mielenterveydestä.  Valmistuttuani sosionomiksi olen työskennellyt koulussa nuorten parissa. Haluan toimia esikuvana nuorille urheilijoille ja osoittaa, että urheilijan polku voi olla monivaiheinen ja merkityksellinen myös kentän ulkopuolella.
Marja Kokkonen
Marja Kokkonen on psykologian tohtori, urheilupsykologi ja liikuntatieteilijä (LitM), jonka tutkimustyö on keskittynyt urheilussa ilmenevään kaltoinkohteluun, häirintään ja muuhun syrjintään. Hän on kouluttanut näistä teemoista liikunnanopettajaopiskelijoita ja valmentajia yli 15 vuoden ajan. Marja on aiempina vuosina työskennellyt aktiivisesti urheilijoiden ja valmentajien hyvinvoinnin, yhdenvertaisuuden ja tasa-arvon  eteen Euroopan urheilupsykologisen yhdistyksen ja Suomen urheilupsykologisen yhdistyksen hallituksissa sekä Valtion liikuntaneuvoston  yhdenvertaisuuden, tasa-arvon ja kestävän kehityksen jaostossa. Tällä hetkellä Marja toimii Jyväskylän yliopiston Sosiaalisen kestävyyden ja vastuullisuuden kehittämisryhmässä sateenkaarevuuskysymyksissä.  Yliopistotyönsä ohella Marja työskentelee urheilupsykologina eri lajien parissa.
Rae Reinvall
Olen transsukupuolinen liikuntatieteen maisteri ja sirkuspedagogi joka tehnyt töitä erityisesti voimistelulajien, akrobatian ja sirkuksen parissa.
Teemu Purho
Teemu Purho on Suomen Tennisliiton toimitusjohtaja.

Voimaannuttavat TruthStory-videoesitykset
2025-06-27 16:00 - 18:00
Tervetuloa katsomaan voimaannuttavia TruthStory-videoesityksiä Helsinki Pride-perjantaina 27.6. klo 16-18.

Setan Sukupuolen osaamiskeskuksella esitetään neljä videotaideteosta, joilla sukupuoleltaan moninaiset ihmiset kertovat tarinaansa. TruthStory-projektin videoesitys on ollut osa Metropolian CRASH-linjan opiskelijoiden YAMK-opinnäytetyötä. Kuulemme illalla neljä eri audiovisuaalista esitystä sekä kuulemme projektin tekijöitä.

Tapahtumaan on ennakkoilmoittautuminen.

Setan nuorisotoimikunnan Helsinki Pride -viikon nuorten piknik
2025-06-27 16:00 - 19:00
Perjantaina 27.6. klo 16–19 @ Karhupuisto
Sateen sattuessa piknik järjestetään Setan toimistolla Merihaassa.

Koulutusaamupäivä 9.10.2025: Sateenkaarinuorisotyö verkossa
2025-10-09 10:00 - 12:00 | Microsoft Teams
Koulutus järjestetään 9.10. klo 10–12 Microsoft Teamsissa
Sateenkaarierityistä nuorisotyötä tehdään yhä useammassa kunnassa ja nuorisotyöntekijöillä on aktiivinen rooli etenkin pienillä paikkakunnilla sateenkaarinuorten hyvinvoinnin ja osallisuuden edistämisessä. Mutta miksi sateenkaarierityistä nuorisotyötä tarvitaan? Entä voisiko kohdennettua nuorisotyötä siirtää verkkoon, jolloin pystyttäisiin tavoittamaan yhä useampia nuoria etenkin pitkien välimatkojen maakunnissa? Koulutuksessa käydään läpi erityisesti Discord-sovelluksen ominaisuuksia ja mahdollisuuksia nuorisotyölle konkreettisten Loiste-esimerkkien avulla.
Discord on selaimessa tai sovelluksella käytettävä keskustelualusta, jolla voi lähettää tekstiä, kuvia, ääntä ja videota. Setan verkkonuorisotalo Loiste aloitti toimintansa Discordissa tammikuussa 2022 ja siitä saakka Loisteen Discordissa on tehty verkkonuorisotyötä sekä tarjottu oma turvallisempi vertaisyhteisö nuorille. Discordin lisäksi Loiste toimii myös Instagramissa, TikTokissa sekä Snapchatissa nuoria tavoittaen, ohjaten ja tietoa tarjoten.
Kouluttajina tilaisuudessa toimivat Setan Hyvinvointia sateenkaarinuorille 2024–2026 -hankkeen verkkonuorisotyön ammattilaiset nuorisotyöntekijä Eevi Harju (sosionomi AMK, seksuaaliterapeutti) sekä sosiaali- ja nuorisopalveluiden päällikkö Sanna Immonen (yhteisöpedagogi YAMK).
Koulutuksen kesto on 1,5 h, jonka jälkeen on 30 min aikaa keskustelulle ja kysymyksille.
Koulutuksen hinta on 25 e.
Ilmoittaudu tästä

Kouluvierailijakoulutus
2025-10-18 09:30 - 17:00 | Pohjois-Karjalan Setan toimisto Joensuussa, Torikatu 9 A, Joensuu
Missä? Joensuussa Pohjois-Karjalan Setan toimistolla (Torikatu 9 A)
Milloin? Lauantaina 18.10.2025 klo 9.30–17 + ennakkotapaaminen Teamsissa keskiviikkona 15.10. klo 18–20
Kenelle? Setan jäsenjärjestöjen vapaaehtoisille ja työntekijöille, joilla on halu toteuttaa kouluvierailuita omassa jäsenjärjestössään.
Miten haen? Hae koulutukseen klikkaamalla tästä 14.9. klo 23:45 mennessä!
Milloin saan tiedon valinnasta? 16.9.2025
Tarvitseeko minun varmistaa paikkani koulutuksessa? Koulutukseen hyväksyttyjen tulee vahvistaa paikkansa 21.9. mennessä.
Seta järjestää jäsenjärjestöille tarkoitetun maksuttoman kouluvierailijakoulutuksen Pohjois-Karjalan Setan toimistolla Joensuussa lauantaina 18.10.2025 9.30–17. Koulutuspäivän lisäksi koulutukseen kuuluu etukäteistapaaminen Microsoft Teamsissa keskiviikkona 15.10. klo 18–20 sekä 30 min koulutusvideon katsominen etukäteen.
Kouluvierailijakoulutuksessa osallistuja saa valmiuksia toteuttaa jäsenjärjestössään kouluvierailuita perusopetukseen ja toiselle asteelle. Koulutuksessa tutustutaan Setan Sateenkaarivierailu-kouluvierailukonseptiin, joka on suunniteltu jäsenjärjestöille kouluvierailuiden toteuttamisen tueksi. Konsepti on luotu, sillä jäsenjärjestöt ovat viestineet Setan suuntaan, että tarvetta kouluvierailumateriaalille sekä kouluvierailijakoulutukselle on.
Mikä Sateenkaarivierailu?
Sateenkaarivierailun konseptiin kuuluu perusopetukseen ja toiselle asteelle suunnitellut kouluvierailumateriaalit, jotka koulutukseen osallistuvat jäsenjärjestöt saavat käyttöönsä. Sateenkaarivierailun sisällöissä painottuvat normien tunnistaminen ja haastaminen sekä ikätasoinen sateenkaaritieto.
Koulutusmateriaaliin sisältyy myös ohjeita kouluvierailuiden järjestämiseen sekä Setan kirje kouluille, jossa perustellaan kouluvierailuiden tarpeellisuutta ja lakien ja sopimusten tarjoamaa pohjaa kouluvierailuiden toteuttamiselle.
Jäsenjärjestöjen niin halutessa Seta voi markkinoida jäsenjärjestöjen Sateenkaarivierailuita. Setalta voi myös tilata materiaalipaketin, joka sisältää Setan painettuja materiaaleja (oppaita, julisteita, kortteja, esitteitä ja tarroja) ja jonka voi Sateenkaarivierailun yhteydessä viedä oppilaitoksiin. Osa materiaaleista on suunnattu henkilöstölle ja osa oppilaille/opiskelijoille.
Sateenkaarivierailu on suunniteltu niin että Setan koulutuksen käyneet koulutetut vapaaehtoiset voivat niitä toteuttaa. Vierailut oppilaitoksiin ovat oppilaitoksille ilmaisia (pl. matkakulut)
Kuka voi osallistua kouluvierailijakoulutukseen?
Onko jäsenjärjestösi kiinnostunut tekemään Sateenkaarivierailuita? Hakekaa mukaan koulutukseen! Koulutukseen voi osallistua esimerkiksi pareittain, jotta jäsenjärjestössä useampi ihminen saa valmiuksia vierailuiden toteuttamiseen. Kouluvierailukoulutukseen ovat tervetulleita hakemaan kaikki ne jäsenjärjestötoimijat, jotka ovat kiinnostuneita tekemään kouluvierailuita omassa jäsenjärjestössään.
Koulutukseen voi osallistua, vaikka jäsenjärjestö käyttäisi omaa kouluvierailumateriaalia. Koulutuksessa kuitenkin käytetään aikaa Sateenkaarivierailun sisältöihin sekä konseptin esittelyyn, joten tämä kannattaa huomioida.
Koulutukseen haetaan hakumenettelyllä, sillä koulutukseen mahtuu 17 osallistujaa. Toivomme osallistujia ympäri Suomen eri järjestöistä. Hakijavalintoja tehdessä etusijalla ovat ne henkilöt, jotka tulevat niistä jäsenjärjestöistä, jotka haluavat käyttää Sateenkaarivierailu-konseptia.
Huom. Varmistathan ennen koulutukseen hakemista jäsenjärjestöltäsi, että jäsenjärjestöllä on valmiuksia/halua toteuttaa kouluvierailuita.
Käytännön asiat
Seta tarjoaa osallistujille lounaan sekä kahvit ja teet.
Joensuun ulkopuolella toimivien järjestöjen osallistujien matkakulut korvataan ensisijaisesti jälkikäteen kuitteja vastaan. Yli 200 km päästä tuleville voidaan korvata lisäksi pe-la-yön majoitus Joensuussa, mikäli julkisia kulkuvälineitä ei kulje lauantaiaamuna kotipaikkakunnaltasi Joensuuhun. Seta varaa majoituksen osallistujien puolesta.
Tarkemmat ohjeet matkalippujen varaamisesta ja muista käytännön järjestelyistä lähetetään koulutukseen valituille. Varmistathan kuitenkin jo koulutukseen hakiessasi, että sinun on mahdollista matkustaa Joensuuhun koulutuksen aikataulujen mukaisesti ja myös osallistua etukäteistapaamiseen verkossa 15.10. Kannustamme matkustamaan julkisilla kulkuvälineillä, mikäli mahdollista. Oman auton käytöstä ja kilometrikorvauksista sovittava erikseen etukäteen.
Pohjois-Karjalan Setan toimiston esteettömyystiedot.
Lisätiedot
Venla Suutari
Koulutusasiantuntija
venla.suutari@seta.fi

Vastapuhekoulutus 19.11.2025
2025-11-19 18:00 - 20:00
Setan jäsenjärjestöille suunnattu koulutus järjestetään Microsoft Teamsissa 19.11. klo 18-20.
Mitä on vastapuhe? Miten tuotetaan vastapuhetta, jos esimerkiksi kouluvierailun aikana tai ryhmässä ilmenee vihapuhetta, epäasiallista kielenkäyttöä tai turvallisemman tilan periaatteiden vastaista toimintaa? Tule kuulolle oppimaan taktiikoita, joiden avulla vastapuhetta tuotetaan.
Koulutus on tarkoitettu erityisesti kouluvierailuita tekeville ja ryhmänohjaajille.
Ilmoittaudu mukaan klikkaamalla tästä.

Transmuistopäivä - Transgender Day of Remebrance 2025
2025-11-20
Marraskuussa 20.11. vietetään kansainvälistä transihmisten muistopäivää eli Transgender Day of Remembrancea (TDoR). Transmuistopäivän tarkoituksena on kunnioittaa transvihan varjolla murhattuja ihmisiä, ja kiinnittää laajemmin huomiota transihmisten kohtaamaan väkivaltaan.
Tapahtumia järjestävät yhteistyössä valtakunnalliset ja paikalliset trans- ja sateenkaarijärjestöt.
Lokakuun 2024 ja syyskuun 2025 välisenä aikana maailmalla raportoitiin 281 transihmisen tai muuhun sukupuolivähemmistöön kuuluvan henkilön murhaa. Seksityöntekijät muodostavat edelleen suurimman ryhmän (34 %), mutta merkittävä nousu on tapahtunut aktivistien ja järjestötoimijoiden murhissa (toiseksi suurin ryhmä 14 % tapauksista).
Transgende Europe -järjestön raportin mukaan 90 % uhreista oli transnaisia tai transfeminiinisiä henkilöitä ja 88 % oli mustia tai ruskeita transihmisiä. Suurin osa murhista tapahtui Latinalaisessa Amerikassa ja Karibialla (68 %). Brasilia on tilastojen kärjessä 18. vuotta peräkkäin.
Euroopasta raportoitiin viisi tapausta, mikä on pienin määrä mittaushistorian aikana, kun taas Aasiassa tapausten määrä nousi ennätykselliseen 51:een.
44 % murhista oli ampumisia, ja yleisimmät tapahtumapaikat olivat kadut (25 %) ja uhrien kodit (22 %). Tilastot korostavat, kuinka misogynia, rasismi, muukalaisviha ja seksityön stigma risteävät tappavalla tavalla. Aktivistien murhien kasvu nähdään tietoisena yrityksenä vaientaa transihmisten oikeuksien puolustajat, mikä vaatii hallituksilta kiireellisiä toimia transihmisten suojelun ja viharikoslainsäädännön parantamisen osalta.
Helsinki
Helsingissä kokoonnutaan viettämään muistotilaisuutta kello 18 alkaen Tokoinrannan aukiolle. Aukio sijaitsee lähellä Eläintarhanlahden rantaviivaa, ja sinne pääsee kävellen joko Eläintarhantietä tai Tokoinrantaa pitkin.
Tilaisuudessa luetaan kuluneen vuoden aikana maailmassa murhattujen transihmisten nimet ja sytytetään heidän muistokseen kynttilöitä. Olet lämpimästi tervetullut osallistumaan muistotilaisuuteen ja tuomaan oman kynttiläsi paikalle.
Lahti

LANKA-verkosto järjestää edellisvuoden tapaan 20.11. klo 18 Transihmisten muistopäivän muistotilaisuuden Lahden Fellmanin punaisten muistomerkillä. Tervetuloa mukaan. Tuothan mukanasi kynttilän. Paikanpäällä voi myös ilmoittautua nimenlukijaksi ennen tilaisuuden alkua. Jos herää kysyttävää tilaisuudesta tai haluat auttaa esimerkiksi tilaisuuden flaikuttamisessa, ota yhteyttä: info@lankaverkosto.fi

Oulu
Oulussa transihmisten muistopäivänä kynttilätilaisuus järjestetään kello 17 Kaupungintalolla. Tilaisuudessa muistetaan henkirikoksiin menehtyneitä transihmisiä ja luetaan vuonna 2024 edesmenneiden nimet ja sytytetään kynttilöitä heidän muistolleen.
Järjestäjät tarjoavat kynttilöitä sytytettäväksi tilaisuuden aikana. Jos tuot oman kynttilän, varmistathan, että se soveltuu ulkokäyttöön paloturvallisuuden vuoksi.
Rovaniemi
Lordin aukion/Sampo-aukion klo 18-18.45 tilaisuus on rauhallinen ja muodollinen muistotapahtuma, jonka tarkoituksena on kunnioittaa transihmisiä, jotka ovat menehtyneet väkivallan ja syrjinnän seurauksena. Paikalla pidetään lyhyt puhe, jossa käsitellään muistopäivän merkitystä ja transihmisiin kohdistuvaa väkivaltaa. Puheen jälkeen vietetään hiljainen hetki. Tilaisuuden lopuksi luetaan menehtyneiden nimet ja sytytetään kynttilöitä menehtyneiden muistoksi. Kynttilät asetetaan yhteiselle muistopaikalle puheen ja hiljaisen hetken jälkeen. Ne symboloivat läsnäoloa, kunnioitusta ja muistamista. Tapahtuma tarjoaa tilan yhteiselle muistamiselle ja läsnäololle.
Tampere
Tampereella transihmisten muistopäivänä kynttilätilaisuus järjestetään kello 17 Keskustorin vanhan kirkon edustalla.
Tilaisuudessa muistetaan henkirikoksiin menehtyneitä transihmisiä ja luetaan vuonna 2024 edesmenneiden nimet ja sytytetään kynttilöitä heidän muistolleen.
Kirkon edusta ei valitettavasti ole esteetön. Järjestäjät tarjoavat kynttilöitä sytytettäväksi tilaisuuden aikana. Jos tuot oman kynttilän, varmistathan, että se soveltuu ulkokäyttöön paloturvallisuuden vuoksi.
Muita tapahtumia?
Ilmoita tapahtumasta info@seta.fi tai Instagramissa Setary:lle yksityisviestillä.

Ei-binääriset ihmiset näkyviksi -tilaisuus Kansalaisinfossa
2025-11-25 10:00 - 11:30 | Eduskunnan Kansalaisinfo, Arkadiankatu 3, Helsinki
Aika: 25.11.2025, klo 10–11.30
Paikka: Eduskunnan Kansalaisinfo, Arkadiankatu 3, Helsinki
Järjestää: Eduskunnan sateenkaariverkosto
Ilmoittautuminen tilaisuuteen viimeistään 21.11.2025 tästä linkistä: Ei-binääriset ihmiset näkyviksi -tilaisuus
Osallistujia pyydetään varautumaan turvatarkastukseen. Kansalaisinfon saapumistiedot: https://www.eduskunta.fi/FI/naineduskuntatoimii/kansalaisinfo/Sivut/default.aspx

Ohjelma
10– 10.15 Kahvitarjoilu
10.15–10.20 Tervetuloa, sateenkaariverkoston puheenjohtaja, kansanedustaja Elisa Gebhard
10.20–10.30 Ei-binääriset ihmiset näkyviksi, kokemuspuheenvuoroja Näkyväksi-kampanjalaisilta Kuisma ja Ipa sekä Hanna
10.30–10.40 Olemme olemassa -kansalaisaloite ei-binäärisen juridisen sukupuolen tunnustamiseksi, aloitteen tekijät Oona ja Lumi
10.40–10.50 Ihmisoikeusnäkökulma ei-binääriseen sukupuolen tunnustamiseen, asiantuntija Leena Leikas, Ihmisoikeuskeskus
10.50–11.20 Keskustelua, kysymyksiä
11.20 Tilaisuuden päättäminen

Lisätiedot: Kerttu Tarjamo, kerttu.tarjamo@seta.fi
